COMUNICADO DO COMITÉ DE FOLGA


O PAS LABORAL da Universidade de Vigo, catrocentos traballadores e traballadoras, que se ocupan de ter a punto a infraestrutura necesaria para que se poidan realizar na Universidade os labores docentes e de investigación, decidiu en asemblea manter un peche indefinido e convocar folga en demanda dun Convenio Xusto.

Esta decisión prodúcese logo de dous anos de negociación nas que as propostas da Universidade non atenden as lexítimas demandas do colectivo. Nomeadamente:

-  Homologación salarial. 


-  Efectos económicos  de 1 de Xaneiro de 2005

-  Promoción profesional.


-  Aplicación do Convenio a todo o persoal.

A esta situación chegamos a pesares da promesa do reitor de acadar un Convenio satisfactorio polo que este obxectivo cada vez está máis lonxe de materializarse. Isto a pesares do forte incremento de preto dun 50% no financiamento da Universidade de Vigo.

As ofertas retributivas resultan discriminatorias respecto das pactadas con outros colectivos universitarios.


A dedicación intermitente e errática para a consecución dun convenio por parte da Universidade  proban o pouco interese e compromiso para conseguilo ao tempo que demostran a escasa valoración que a Universidade fai do traballo deste persoal.

A FOLGA levarase a cabo os seguintes días e horas :  mércores 31 de xaneiro, venres 2,  martes 6 e 8 de febreiro, das 8:00 ás 10:00 da mañá e das 20:00 ás 22:00 da tarde
Vigo, 23 de Xaneiro 2007
